
Palawakin ang baseng masa sa 


kanayunan! 


Inilalabas bilang Espesyal na Isyu ng AB ang “Mga 
paglilinaw sa hakbang-hakbang na pag-oorganisa sa 
kanayunan” na inisyu ng Kawanihang Pampulitika ng 
Komite Sentral noong Setyembre 2000. Ito ay bilang 
pagtugon sa panawagan ng Komite Sentral para sa 
ibayong pagpapalawak ng rebolusyonaryong baseng 


masa sa kanayunan. Sa pamamagitan ng isyu na ito, 
inaanyayahan ang lahat ng kasama at mga yunit ng 
Partido, laluna ang mga yunit sa BHB, na magsumite 
sa AB ng kanilang mga karanasan sa pag-oorganisa, 
kabilang yaong pagsasapraktika ng mga paglilinaw ng 
KPKS sa dokumentong ito. 


pangkalahatan 
ay nabawi na 
a: ang mala- 
king pinsala sa 


ating baseng masa bunga ng 
mga nakaraang paglihis at 
pagkakamali, ng mga matin- 
ding operasyon ng kaa-way 
at panggugulo ng mga kontra- 
rebolusyonaryong tak-sil. Sa 
ilang rehiyon ay napantayan 
o nalampasan na ang dating 
rurok ng lawak na kanilang 
inabot. 

Naipagpatuloy ang bwelo 
ng pagpapalawak kahit sa mga 
lugar na relatibong masinsin 
ang dispusisyon ng mga reak- 
syunaryong tropa ng kaaway. 
Ito ay bunga ng mahigpit na 
paghawak sa prinsipyo ng 


pagsusulong ng masinsin at 
malaganap na pakikidigmang 
gerilya, pagpapatupad ng wastong 
dispusisyon ng mga pwersa ng 
BHB, wastong pagdidispusisyon 
ng mga tagumpay sa mga abanteng 
larangang gerilya upang maka- 
pagtayo ng iba pang mga bagong 
larangang gerilya, at pagtiyak 
ng relatibong magkakaagapay 
na pag-unlad ng mga larangang 
gerilya. 

Subalit tagibang pa ang latag 
ng baseng masa sa buong bansa. 
Nakakonsentra lamang sa iilang 
rehiyon ang mahigit 60% ng 
ating baseng masa. Kahit sa mga 
rehiyong relatibong malawak at 
matatag ang ating baseng masa, 
ay labis na nahuhuli ang gawaing 
konsolidasyon. 

Kaya isa sa mahihigpit na 


tungkuling itinakda ng KPKS 
2000 ang ibayong pagpapabilis 
ng pag-oorganisa sa masang 
magsasaka sa kanayunan. Ito ang 
salalayan para makamit natin ang 
tunay na masinsin at malaganap 
na pakikidigmang gerilya sa 
buong bansa at ang masigabong 
pagsusulong ng rebolusyong 
agraryo sa kanayunan. Dagdag 
pa, ang matinding krisis pang- 
ekonomya at pampulitika na 
sumasaklot ngayon sa mala- 
kolonyal at malapyudal na 
lipunan ay naghahain ng di 
karaniwang mga oportunidad 
upang ibayong mapabilis ang 
pagpapalawak at pagpapalakas ng 
mga rebolusyonaryong pwersa, 
laluna ang rebolusyonaryong lakas 
sa hanay ng masang magsasaka. 
Mayroong ilang usapin sa 

pag-oorganisa sa kanayunan 
na sa iba't ibang paraan ay 
nakakaapekto sa ninanais nating 
bilis ng pag-oorganisa sa kana- 
yunan. Nililinaw ng KPKS ang 
mga ito sa ibaba: 


Ang Pambansang Katipunan 

ng mga Magbubukid sa 
Pilipinas (PKM - ang rebolus- 
yonaryong organisasyong masa 
ng mga magsasaka) ay dapat 
buuin ng lahat ng kwalipikadong 
magsasaka mula sa maralita at 
panggitnang magsasaka (saklaw 
ang mababang panggitna, gitnang 
panggitna at mataas na panggitna), 
nang walang pagtatangi sa 
kasarian, edad, relihiyon. 

May tumigas na pananaw 
at praktika sa ilang bahagi ng 
rebolusyonaryong kilusan na 
nagtuturing na limitado ang 
kasapian ng PKM sa kalalakihang 
magsasaka lamang. Ang itina- 
tayong mga grupong pang- 
organisa ng mag-sasaka at 
komiteng pang-organisa ng mga 
magsasaka ay binubuo ng pawang 
kalalakihan. 

Natural at kapaki-pakina- 
bang sa umpisa na ituon ang 
pansin sa pag-ugnay at pag- 
oorganisa ng mga kalalakihang 
magsasaka na tumatayong mga 
padre de pamilya (ang pamilya 
ang saligang yunit sa produksyon 
sa kanayunan). Pero ang ganitong 
panimulang kaayusan ay madalas 
na mas-yadong tumatagal at sa di 
iilang lugar ay siya nang nagiging 
palagiang kalakaran. Katwiran pa 
ng ilang kasama, saklaw naman 
ang kababaihan at kabataan sa 
pag-oorganisa ng kani-kanilang 
sektoral na organisasyong masa 
kaya walang problema kung hindi 

sila isali sa PKM. 

Tuloy, ang kababaihan at 
kabataang magsasaka ay napag- 
sasarhan ng pinto ng pangunahing 
organisasyong masa ng mga 
magsasaka. Nawawalan sila 
ng tinig sa samahang masang 
may natatangi at nangungunang 
tungkulin sa pagsusulong ng 
rebolusyong agraryo. Samantala, 
ang samahang magsasaka naman 
ay pinakikitid at pinahihina ng 
ganitong maling kalakaran. 

Dapat aktibong rekrutin 
sa PKM ang mga kababaihan 
at kabataan habang patuloy 
at ibayo ring pinalalawak at 
pinalalakas ang mga sektoral 
na organisasyong masa ng mga 
kababaihan at kabataan sa baryo. 
Ang mga ito ay tumutugon sa 
mga partikular na interes at 
pakikibaka ng sektor na hindi 
kayang lubos na asikasuhin ng 
PKM at tumutulong sa kabuuang 
konsolidasyon at pagpapa-lakas 
ng kilusang magsasaka. 

Depende sa partikular na 
kalagayan, maaaring mayroon 
na agad mapasaping kababaihan 
at kabataan sa antas pa lamang 
ng pagbubuo ng mga grupong 
pang-organisa ng mga magsasaka 
o di kaya ay maramihan silang 
pasapiin kapag binubuo na ang 
mga komiteng pang-organisa at 
ganap na samahang magsasaka. 
Anu't anuman, kailangan mulat 
na saklawin ang kababaihan 
at kabataan ng mga balak sa 
pagrerekrut ng mga balangay ng 
PKM. 

Pinatunayan na ng ating 
mahaba at mayamang karanasan 
ang kapangyarihan ng mga 
ganap na samahang magsasaka 
na binubuo hindi lamang ng 


mga padre de pamilya kundi 
maging ng kababaihan at kaba- 
taang magsasaka sa pagsu-sulong 
ng armadong pakikibaka at 
rebolusyong agraryo sa kana- 
yunan. 


Itransporma ang mga tra- 

disyunal at ligal na organi- 
sasyon ng masa sa mga baryo. 
Bukod sa ligal na tabing ng 
mga rebolusyonaryong pwersa 
at aktibidad, ang mga ito ay 
makapagsisilbing daluyan ng 
mga hayag na kampanya at 
pakikibakang masa. Tampok sa 
mga tradisyunal na organisasyong 
masa ang mga samahang may 
kaugnayan sa produksyon (baya- 
nihan, patubig, kooperatiba) at 
ang mga istrukturang pantribo ng 
mga pambansang minorya. 

Ang mga tradisyunal na 
organisasyong masa sa baryo na 
may kaugnayan sa produksyon 
ay nararapat na buuan ng grupo 
ng Partido at bag-as ng mga 
aktibistang masa at patnubayan 
nang ayon sa mga rebolus- 
yonaryong layunin. 

Dapat iwasang ibangga sa 
mga tradisyunal na istrukturang 
pantribo ang mga rebolusyo- 
naryong samahang magsa-saka 
na itinatayo sa hanay ng mga 
pambansang minorya. Sa abot 
ng makakaya dapat itransporma 
at gawing rebolusyonaryo ang 
mga istrukturang pantribong 
ito. Maaaring maging alyansang 
organisasyon ang mga ito kung 
saan ang mga samahang mag- 
sasaka ay may sariling lugar 
at tinig. Higit pa, maaaring 
paunlarin ang mga ito hanggang 
sa maging rebolusyonaryong 
pamunuan at istruktura ng lokal na 

demokratikong kapangyarihang 
bayan. 


Dapat itayo ang mga rebo- 

lusyonaryong organi-sasyong 
masa ng iba pang mga pamban- 
sang minorya at ipaloob sa 
NDF bilang mga kaalyadong 
organisasyon. Bukod sa mga 
dating nakatayo at nakapaloob 
na sa National Democratic Front, 
dapat buuin ang rebolusyonaryong 
organisasyong masa ng mga 
Mangyan, Dumagat, Agta, Lumad 
at iba pa. 


Ang pagbubuo ng komiteng 

pang-organisa ng mamamayan 
(kpm) sa baryo ng magsasaka, 
kababaihan, kabataan at iba pa 
ay nangangahulugang epektibong 
nakalatag na sa mayor na mga 
bahagi ng baryo ang mga grupong 
pang-organisa ng mamamayan. 
Sa gayon, mabisang nasasaklaw 
na ang kalakhan kundi man 
kabuuan ng baryo at nakapakat 
na ang istruktura para sa mala- 
wakang pagrerekrut ng iba 
pang kwalipikadong maging 
kasapi ng mga rebolusyonaryong 
organisasyong masa. 

Gayunman, sa mga matatagal 
nang eryang nakikilusan, maa- 
aring agad na maitayo ang 
kpm batay sa matagal nang 
pagkakakilala at pagtatasa sa mga 
abanteng elemento sa baryo. 

Kapag nabuo na ang komi- 
teng pang-organisa, dapat mas 
pabilisin pa ang pagbubuo at 
pagpapalawak ng mga grupong 
pang-organisa hanggang maipa- 
loob sa organisasyon ang lahat 
o malaking mayorya ng dapat 
maging kasapi ng itinatayong mga 
organisasyong masa. 

Kasabay o kagyat na kasunod 
rin ng pagtatayo ng mga komiteng 
pang-organisa ang pagtatayo ng 
mga komite para sa orga-nisasyon, 
edukasyon, produksyon, kultura, 
kalusugan at depensa sa sarili. 
Ang komiteng pang-organisa 
at mga komite sa ilalim nito 
ay nagtutuon ng pansin sa 
pagbabalak at pagkilos sa saklaw 
ng buong baryo sa halip na sa 
hiwahiwalay lamang na mga 
sityo at bahagi nito. Isinusulong 
nila pangunahin ang mga paki- 
kibakang agraryo at iba pang 
kampanyang masa. 

Hindi kailangan at hindi 
mainam ang pagtatakda, gaya ng 
ginagawa sa ilang rehiyon, ng 
magkaiba pang kategorya at antas 
ng “regular” na kpm at “iregular” 
na kpm (nakatayo na ang iba't 
ibang subkomite sa una at 
wala pang mga subkomite sa 
huli). Lalong pinatatagal ng 
gayong dagdag na kategorya at 
antas ang pag-oorganisa ng mga 
rebolusyonaryong organisasyong 
masa. Kaya hindi na natin 
gagamitin ang mga kategoryang 
“regular na kpm at “iregular” 
na kpm sa pag-oorganisa sa 
kanayunan. 

Hindi dapat labis na magtagal 
sa antas ng kpm at labis na 
inaantala ang pagtatayo ng 
mga ganap na samahang masa. 
Maaaring itayo na ang ganap na 
samahang masa kapag mabisang 
nasasaklaw na ng pag-oorganisa 
ang kabuuan o kalakhan ng baryo 
at sa mga dapat pasapiin ay 
makabuluhang bilang na ang 
narerekrut at ang kalakhan o lahat 
ng iba pa ay mabisang naaabot 
at naiimpluwensyahan na. Ang 
pagpapaloob sa organisasyon ng 


mayorya o lahat ng dapat pasapiin 
ay pwedeng kumpletuhin sa antas 
ng ganap na samahang masa. 

Hindi rin dapat ipagpaliban 
nang walang taning ang pagtatayo 
ng ganap na samahang masa dahil 
sa mahigpit na sitwasyong 
militar na pumipigil sa pagdaraos 
ng pangkalahatang asembleya 
ng mga kasapi para maghalal 
ng pamunuan ng samahan. 
Bagamat pinakamainam at dapat 
pagsikapang buuin ang pamunuan 
ng samahang masa sa pama- 
magitan ng paghahalal ng pang- 
kalahatang asembleya ng mga 
kasapi nito, pwedeng gawin 
ang halalan sa pamamagitan ng 
mga delegadong pinili ng mga 
kasapi. Kung hindi maidaos ang 
pangkalahatang asembleya ng 
mga kasapi, pwedeng gawin 
iyon kapag mas lumuwag ang 
sitwasyon. 


Ang kasapian ng mga gpm ay 

hindi dapat ilimita lamang sa 
mga aktibistang masa. Sa hak- 
bang-hakbang na pag-oorganisa 
kailangang isaalang-alang at mulat 
na asikasuhin ang sumusunod 
na mga pangunahing layunin/ 
kunsiderasyon: 


@Saklawin ng rebolusyo- 
naryong organisasyong 
masa sa pinakamabilis na 
paraan ang mayorya kundi 
man lahat ng target na mga 
elemento ng mga demokra- 
tikong sektor/uri. 


@ Sistematikong magpali- 
taw, pumili at magsanay 
ng mga lider at aktibistang 
masa sa bawat yugto ng 
pag-oorganisa at iniiwasang 
ang pamumuno ay nagiging 


limitado sa kung sinu-sino 
lamang ang unang naug- 
nayan, nakilala at napaki- 
los. 


Tiyaking napag-uukulan 
ng pinakamalaking pansin 
ang BB pag-oorganisa at 
pagpapalakas ng papel 
ng pinakaapi at pinaka- 
pinagsasamantalahang mga 
saray---habang epekti-bong 
sinasaklaw ang lahat ng 
demokratiko at progre- 
sibong pwersa sa mga 
baryo. 


Ang mga grupong pang- 
organisa (gp) ay itinatayo sa 
paraang agad na nasasaklaw sa 
pinakamabilis na paraan ang 
kalakhan kundi man ang kabuuan 
ng baryo, gayundin ang karamihan 
kundi man ang lahat ng masang 
maralita at mababang panggitnang 
magsasaka. Ang mga grupong 
pang-organisa ay nagsisilbing 
salalayan o base ng itatayong 
kp at ng ganap na samahang 
masa, dito pinalilitaw, sinasanay 
at sinusubok ang mga lider at 
aktibistang masa na maaasahang 
humawak ng pamumuno sa antas 
ng baryo kapag nabuo na ang 
KP, GSM at OKP. Kaya sa mga 
gp nakapormasyon ang masang 
kasapian ng itinatayong samahang 
masa sa baryo bago mabuo ang 
mga komite at ang ganap na 
samahang masa. Sa ganitong 
konteksto dapat gawin ang 
pagpapaunlad ng mga aktibistang 
masa sa loob at labas ng mga 
grupong pang-organisa. Ang 
konsentrasyon ng mga aktibistang 
masa ay nasa kp at nasa iba't 
ibang komiteng itinatayo sa 

ilalim ng kp/samahang masa. 
Ang mga aktibistang masa 
na napapaunlad sa antas ng 
gp ang mga tumatayong lider 
at pangalawang lider ng mga 
grupong pang-organisa. Naga- 
gawa din nating makapagpalitaw 
ng mga hating-panahon na mga 
aktibista na nakakatuwang ng 
yunit ng hukbo hindi lamang sa 
kanilang baryo kundi maging sa 
karatig na mga baryo. 

Ang pagpasok ng masang 
magsasaka sa mga gp, kahit hindi 
lahat ay mga aktibistang masa ang 
mismong patunay na handa nang 
magpaorganisa ang masa. Dapat 
sunggaban ang pagkakataong 
ito at maksimisahin ang mga 
positibong bunga ng mas mala- 
wakang pagkakaorganisa ng masa. 
Kapag handa nang maorganisa 
ang masa, ang pangunahing 
usapin na ay kung ano ang akmang 
mga anyo ng organisasyon at 
pagkilos para mamaksimisa ang 
pagpapakilos at pagpapaunlad 
sa pinakamaraming makakaya sa 
pinakamabilis na paraan. 

Upang mabisang makapa- 
muno at makasaklaw sa masa, 
ang rebolusyonaryong samahang 
masa ay kinakailangan kapwa 
ng mga aktibista at karaniwang 
kasapi. Labis na kikitid at babagal 
kahit ang pagpapalitaw ng mga 
aktibistang masa kapag inilimita 
sa mga relatibong maunlad na 
elemento lamang (mga aktibistang 
masa) ang pagsapi sa mga grupong 
pang-organisa. Dapat papasukin 
sa grupong pang-organisa ang 
sinumang mapagkakatiwalaan, 
handang pumaloob sa grupo, 
handang dumalo sa mga pulong 
at handang tumanggap ng mga 
gawain dito. Sa mga aktibidad 


ng gpm makikita ang iba't ibang 
antas ng kasigasigan at kakayahan 
ng mga indibidwal na nakapaloob 
sa grupo at nauugnayan ng grupo, 
at mabibigyan sila ng iba't 
ibang gawain ayon sa kanilang 
kakayahan. Sa ganitong paraan din 
mapalilitaw ang pinakamaraming 
sulong na elementong nasa 
pusisyong mamuno sa antas ng 
buong baryo. 

Kaya maling limitahan sa 
mga sulong na elemento lamang 
ang pagpasok sa mga GPM. Dapat 
ibukas ang pinto at engganyuhing 
sumapi ang lahat ng elementong 
handa at gusto nang pumaloob 
dito habang nagmamatyag sa 
masasamang elemento. 


Sa mga pinakakonsolidadong 

bahagi ng ating mga larangang 
gerilya, magkakaagapay na naita- 
tayo ang mga ganap na samahang 
masa na saklaw bayan o katumbas 
nito kundi man mas masaklaw pa. 
Ang pagkakabuo ng mga ganap 
na samahang masa sa mga baseng 
gerilya ng ating mga larangang 
gerilya ay hudyat na maaari 
nang itayo ang mga komiteng 
rebolusyonaryo sa baryo. 

Dapat sikaping magkaagapay 
na buuin ang mga komiteng 
rebolusyonaryo sa dalawa o 
higit pang kulumpon ng mga 
konsolidadong baryo at baseng 
gerilya sa mga larangang gerilya. 
Dapat iwasang labis na tumampok 
o makaakit ng labis na pansin ng 
kaaway ang iilang magkakalapit 
na baryo o isa lamang maliit na 
kulumpon ng mga baryo. Dapat 
isulong nang paalun-alon ang 
pagtatayo ng mga baseng gerilya 
at mga organo ng kapangyarihang 
pampulitika ng mamamayan sa 

papalawak nang papalawak na 
bahagi ng kanayunan. 

Sa pagtatayo ng mga komi- 
teng rebolusyonaryo sa baryo, 
ipinatutupad natin ang patakarang 
tatlong sangkatlo (3/3). Ibig 
sabihin, ang mga KRB ay bubuuin 
ng mga elementong magmumula 
sa Partido, batayang masa at 
panggitnang pwersa. Sa KRB, 
ang namumunong partido ay ang 
Partido Komunista ng Pilipinas: 
ang bag-as ng kapangyarihang 
pampulitika ay ang saligang 
alyansa ng uring manggagawa 
at magsasaka, at ang mga 
organisasyong masa ay nagsi- 
silbing baseng masa ng gub- 
yernong bayan. 

Sa mahigpit na pagtangan sa 
mga prinsipyong inihanay sa itaas, 
maiiwasan ang mga nakaraang 
kahinaan at pagkakamali sa 
pagtatayo ng mga KRB, gaya 
ng tendensyang mapabayaan 
at malusaw ang organisasyon 
ng Partido, di maisulong ang 
pagkokonsolida ng kapangyarihan 
ng mga batayang uri at labis na 
mapalaki ang tinig at kapang- 
yarihan ng mga galing sa mga 
panggitnang pwersa, maliitin at 
paliitin ang bahagi at tungkulin 
ng mga organisasyong masa, at 
lumakas ang burukratismo at 
komandismo. 

Kapag ang ganap na sama- 
hang magsasaka sa baryo ay 
nakatayo na sa mayorya ng mga 
baryong dapat saklawin sa isang 
bayan, maaaring buuin ang PKM 
sa antas bayan. Ang pag-abante sa 
naturang antas ng pag-oorganisa 
ay may mga rekisito kaugnay 
ng sapat na gawaing alyansa at 
gawaing masa sa sentrong bayan, 

lakas kumpanya o higit pang 
armadong pwersa sa larangang 
gerilya (may sentro de grabidad na 
lakas platun at nakalatag ang mga 
iskwad gerilya at nakatayo ang 
mga yunit milisya sa mga baryo), 
at malawak at malakas na lokal na 
organisasyon ng Partido. 


Mapangahas na rekrutin sa 

Partido ang mga pinaka- 
abanteng elemento sa hanay ng 
masang magsasaka. Sa mauunlad 
na malalaking baryo ay maitatayo 
ang malaki-laking organisasyon 
ng Partido na binubuo ng sangay 
ng Partido na may mga grupo ng 
sangay sa bawat mayor na bahagi 
ng baryo, mga grupo ng Partido sa 
loob ng mga organisasyong masa 
at iba pang rebolusyonaryong 
pormasyon sa baryo. 

Ang sangay ng Partido 
bilang batayang organisasyon ng 
Partido ang dapat na mamuno at 
mangasiwa sa rebolusyonaryong 
kilusan sa baryo at may 
pananagutan na tiyakin ang 
pinakamahigpit na ugnayan ng 
Partido at masa. Ang mga grupo 
ng sangay na itinatayo sa mayor 
na mga bahagi ng baryo ay 
bahagi ng sangay at kumikilos 
alinsunod sa kapangyarihan at 
mga tungkulin ng sangay. 

Ang mga grupo ng Partido 
sa mga organisasyong masa ang 
tumitiyak ng mahigpit na ugnayan 
ng Partido at masang kasapian 
ng mga organisasyong masa at 
nagpapatupad ng mga patakaran 
at desisyon ng sangay sa kanilang 
saklaw. 


Pasiglahin ang edukasyong 
pampulitika at gawaing pro- 


paganda. Labis na nahuhuli 
ang sistematikong edukasyong 
pampulitika ng ating baseng masa. 
Ang ating gawaing propaganda 
ay napakalaki rin ang dapat pang 
iunlad sa nilalaman, anyo, lawak 
at regularidad. 

Dapat gumamit ng mga 
pamamaraang mabilis na maka- 
kaabot sa mas marami. Halim- 
bawa ang mga seminar na maiikli 
at pangmaramihan, paggamit ng 
mga palabas na video, programa sa 
radyo (ligal at lihim), pagtatanghal 
pangkultura at iba pa. 

Dapat seryosong paunlarin 
ang paggamit ng radyo sa 
pamamagitan community broad- 
casting. Magiging daluyan ito 
ng napapanahon at mabilis na 
pagpapalaganap sa mga lokalidad 
ng rebolusyonaryong pagsusuri 
at paninindigan sa mga isyu, mga 
balita mula sa iba't ibang bahagi 
ng bansa, at mga panawagan para 
sa mga kampanya at pakikibakang 
masa. 

Habang isinasaayos ang 
makinarya sa pagbobrodkas, 
hinihikayat ang mga rehiyon 
at larangan na gumawa at 
mamahagi ng nasa tape na mga 
presentasyon at diskusyon ng mga 
napapanahong isyu at naghahatid 
ng mga balita. 

Dapat paunlarin din ang 
paggamit ng still at video camera 
para itala ang mga taktikal na 
opensiba ng hukbong bayan at 
mga pakikibaka ng masa at iba 
pang mahalagang pangyayari. 
Ang mga litrato at video ay 
magagamit sa edukasyong pam- 
pulitika at propaganda hindi 
lamang sa loob kundi maging sa 
labas ng mga larangang gerilya. 


